CELEX: 32021Y0827(01)
Language: ro
Date: 2021-08-06 00:00:00
Title: Decizia Comitetului european pentru risc sistemic din 6 august 2021 de modificare a Deciziei CERS/2015/4 privind un cadru de coordonare pentru notificarea măsurilor naționale de politică macroprudențială de către autoritățile relevante, emiterea de avize și de recomandări de către CERS și de abrogare a Deciziei CERS/2014/2 (CERS/2021/7) 2021/C 344/04

27.8.2021   
               
               
                  RO
               
               
                  Jurnalul Oficial al Uniunii Europene
               
               
                  C 344/4
               
            
         DECIZIA COMITETULUI EUROPEAN PENTRU RISC SISTEMIC
         din 6 august 2021
         de modificare a Deciziei CERS/2015/4 privind un cadru de coordonare pentru notificarea măsurilor naționale de politică macroprudențială de către autoritățile relevante, emiterea de avize și de recomandări de către CERS și de abrogare a Deciziei CERS/2014/2
         (CERS/2021/7)
         (2021/C 344/04)
         CONSILIUL GENERAL AL COMITETULUI EUROPEAN PENTRU RISC SISTEMIC,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1092/2010 al Parlamentului European și al Consiliului din 24 noiembrie 2010 privind supravegherea macroprudențială la nivelul Uniunii Europene a sistemului financiar și de înființare a unui Comitet european pentru risc sistemic (1), în special articolul 3,
         având în vedere Decizia CERS/2011/1 a Comitetului european pentru risc sistemic din 20 ianuarie 2011 de adoptare a Regulamentului de procedură al Comitetului european pentru risc sistemic (2), în special articolul 6,
         întrucât:
         
                     (1)
                  
                  
                     Decizia CERS/2015/4 a Comitetului european pentru risc sistemic (3) a stabilit un cadru de coordonare pentru notificarea măsurilor naționale de politică macroprudențială de către autoritățile relevante și pentru emiterea de avize și de recomandări de către Comitetul european pentru risc sistemic (CERS). Aceste atribuții sunt alocate de legislația Uniunii, în special de Directiva 2013/36/UE a Parlamentului European și a Consiliului (4) și Regulamentul (UE) nr. 575/2013 al Parlamentului European și al Consiliului (5), și de/sau rezultă din Regulamentul (UE) nr. 1092/2010.
                  
               
                     (2)
                  
                  
                     Regulamentul (UE) 2019/876 al Parlamentului European și al Consiliului (6) și Directiva (UE) 2019/878 a Parlamentului European și a Consiliului (7) au fost adoptate la 20 mai 2019 și au modificat Regulamentul (UE) nr. 575/2013 și, respectiv, Directiva 2013/36/UE. Anumite modificări introduse cu acea ocazie, precum cele aduse articolelor 124 și 164 din Regulamentul (UE) nr. 575/2013 și articolului 131 din Directiva (UE) 2019/878, ar trebui reflectate în Decizia CERS/2015/4 prin modificarea dispozițiilor referitoare la emiterea de avize și recomandări.
                  
               
                     (3)
                  
                  
                     Dispozițiile Deciziei CERS/2015/4 privind compoziția echipei de evaluare au legătură cu dispozițiile relevante ale Regulamentului (UE) nr. 1092/2010 privind compoziția Consiliului general și a Comitetului director al CERS. Este necesar să se alinieze aceste dispoziții cu modificările instituționale recente introduse de Regulamentul (UE) 2019/2176 al Parlamentului European și al Consiliului (8) în ceea ce privește compoziția Consiliului general și uniunea bancară.
                  
               
                     (4)
                  
                  
                     În plus, această decizie este menită să abordeze aspecte ridicate în legătură cu dispozițiile Deciziei CERS/2015/4 care, de-a lungul timpului, s-au dovedit insuficient de clare și, prin urmare, au fost interpretate divergent, ori nepractice sau excesiv de împovărătoare, inclusiv dispozițiile privind procedura de urmat de echipa de evaluare pentru redactarea avizelor.
                  
               
                     (5)
                  
                  
                     Prin urmare, Decizia CERS/2015/4 ar trebui modificată în mod corespunzător,
                  
               ADOPTĂ PREZENTA DECIZIE:
         
            Articolul 1
            Modificări
            Decizia CERS/2015/4 se modifică după cum urmează:
            
                        1.
                     
                     
                        La articolul 1, alineatul (2) se modifică după cum urmează:
                        
                                    a)
                                 
                                 
                                    punctul (a) se înlocuiește cu următorul text:
                                    
                                                „(a)
                                             
                                             
                                                de avize și de recomandări CERS cu privire la măsurile naționale de politică macroprudențială în conformitate cu articolul 131 alineatul (5a), articolul 133 alineatele (11) și (12) din Directiva 2013/36/UE și cu articolul 124 alineatul (2), articolul 164 alineatul (6) și articolul 458 alineatul (4) din Regulamentul (UE) nr. 575/2013;”;
                                             
                                          
                              
                                    b)
                                 
                                 
                                    litera (b) se înlocuiește cu următorul text:
                                    
                                                „(b)
                                             
                                             
                                                de modificări ale Recomandării CERS/2015/2 pentru a include măsurile suplimentare de politică macroprudențială notificate, recomandate pentru aplicare prin reciprocitate în conformitate cu, dar fără a se limita la, articolul 134 alineatul (5) din Directiva 2013/36/UE și articolul 458 alineatul (8) din Regulamentul (UE) nr. 575/2013;”;
                                             
                                          
                              
                  
                        2.
                     
                     
                        Articolul 2 se modifică după cum urmează:
                        
                                    a)
                                 
                                 
                                    punctul 7 se înlocuiește cu următorul text:
                                    
                                                „7.
                                             
                                             
                                                «aviz» înseamnă orice aviz care urmează a fi emis de CERS ca urmare a primirii unei notificări cu privire la o măsură de politică macroprudențială, în conformitate cu articolul 131 alineatul (5a) și articolul 133 alineatul (12) din Directiva 2013/36/UE și cu articolul 124 alineatul (2), articolul 164 alineatul (6) și articolul 458 alineatul (4) din Regulamentul (UE) nr. 575/2013;”;
                                             
                                          
                              
                                    b)
                                 
                                 
                                    punctul 9 se înlocuiește cu următorul text:
                                    
                                                „9.
                                             
                                             
                                                «recomandare» înseamnă orice recomandare care urmează a fi emisă de CERS, în conformitate cu, dar fără a se limita la, articolul 133 alineatul (11), articolul 134 alineatul (5), articolul 138 și articolul 139 alineatul (3) din Directiva 2013/36/UE și articolul 458 alineatul (8) din Regulamentul (UE) nr. 575/2013;”;
                                             
                                          
                              
                  
                        3.
                     
                     
                        Articolul 4 se înlocuiește cu următorul text:
                        
                           „Articolul 4
                           Avizele și recomandările CERS cu privire la măsurile naționale de politică macroprudențială
                           
                              1.   Prezentul articol se aplică avizelor și recomandărilor prevăzute la articolul 1 alineatul (2) litera (a).
                           
                           
                              2.   După primirea unei notificări în conformitate cu articolul 131 sau 133 din Directiva 2013/36/UE sau cu articolele 124, 164 sau 458 din Regulamentul (UE) nr. 575/2013, secretariatul CERS o transmite imediat, dar nu mai târziu de sfârșitul următoarei zile lucrătoare a BCE, prin Darwin membrilor Consiliului general și echipei de evaluare.
                           
                           
                              3.   În termen de cinci zile lucrătoare BCE de la primirea unei notificări conform alineatului (2), membrii Consiliului general își pot exprima preocupările semnificative cu privire la orice elemente externe negative, precum efectele negative de propagare transfrontalieră ale măsurii de politică macroprudențială notificate. Pentru a asigura un proces fluent și eficient, membrii exprimă aceste preocupări semnificative, în măsura în care acest lucru este posibil, în limba engleză.
                           
                           
                              4.   Echipa de evaluare redactează evaluarea adecvării măsurii de politică macroprudenţială notificate și un proiect de aviz sau de recomandare în acest sens, ținând seama de cerințele relevante prevăzute de Directiva 2013/36/UE și Regulamentul (UE) nr. 575/2013 din perspectiva microprudențială și a stabilității financiare și de orice preocupări semnificative exprimate de membrii Consiliului general în temeiul alineatului (3).
                           
                           
                              5.   Imediat după finalizarea de către echipa de evaluare, secretariatul CERS transmite imediat proiectul de aviz sau de recomandare prin Darwin tuturor membrilor Consiliului general.
                           
                           
                              6.   În temeiul evaluării și al proiectului elaborat de echipa de evaluare, Consiliul general ia o decizie asupra proiectului de aviz sau de recomandare. Cu excepția cazului în care este convocată o ședință a Consiliului general în conformitate cu regulamentul de procedură al CERS, decizia Consiliului general este luată prin procedură scrisă. Decizia Consiliului general se ia cel mai târziu cu o zi lucrătoare BCE înainte de expirarea perioadei relevante prevăzute la articolul 131 sau 133 din Directiva 2013/36/UE sau la articolul 124, 164 sau 458 din Regulamentul (UE) nr. 575/2013.
                           
                           
                              7.   În cazul în care, în urma unei cereri CERS de informații suplimentare către autoritățile de notificare, informațiile primite tot nu conțin toate informațiile relevante necesare pentru a evalua caracterul adecvat al măsurii preconizate, inclusiv conformitatea acesteia cu cerințele aplicabile în temeiul Directivei 2013/36/UE și al Regulamentului (UE) nr. 575/2013, CERS poate transmite un aviz în sensul că nu este posibilă evaluarea conformității cu cerințele Directivei 2013/36/UE și ale Regulamentului (UE) nr. 575/2013. De asemenea, CERS poate transmite un aviz negativ sau poate emite o recomandare negativă, după caz.”;
                           
                        
                     
                  
                        4.
                     
                     
                        Articolul 5 se înlocuiește cu următorul text:
                        
                           „Articolul 5
                           Recomandările CERS cu privire la reciprocitatea măsurilor de politică macroprudențială
                           
                              1.   Prezentul articol se aplică modificărilor aduse Recomandării CERS/2015/2 în sensul articolului 1 alineatul (2) litera (b).
                           
                           
                              2.   În termen de cinci zile lucrătoare BCE de la data primirii de către CERS a unei solicitări de aplicare prin reciprocitate din partea unui stat membru, în conformitate cu, dar fără a se limita la, articolul 134 alineatul (5) din Directiva 2013/36/UE sau articolul 458 alineatul (8) din Regulamentul (UE) nr. 575/2013, secretariatul CERS o transmite prin Darwin membrilor Comitetului consultativ tehnic (CCT), Consiliului general și echipei de evaluare.
                           
                           
                              3.   În termen de cinci zile lucrătoare BCE de la transmiterea informațiilor prevăzute la alineatul (2), membrii Consiliului general pot demonstra CERS că măsura de politică macroprudențială notificată ar avea efecte negative semnificative de propagare transfrontalieră în jurisdicția lor. Pentru a asigura un proces fluent și eficient, membrii Consiliului general transmit CERS, pe cât posibil, informațiile relevante în limba engleză.
                           
                           
                              4.   Echipa de evaluare redactează o evaluare a necesității de a adopta o recomandare privind aplicarea prin reciprocitate împreună cu un proiect de modificare a Recomandării CERS/2015/2, dacă este necesar. Echipa de evaluare înaintează CCT o propunere cu privire la aplicarea prin reciprocitate a măsurii notificate și mijloacele prin care aceasta ar putea fi realizată în conformitate cu Recomandarea CERS/2015/2.
                           
                           
                              5.   Echipa de evaluare analizează dacă proiectul de modificare a Recomandării CERS/2015/2 ar trebui revizuit în baza comentariilor primite de la membrii CCT și, prin intermediul Secretariatului CERS, transmite Consiliului general prin Darwin proiectul de modificare a Recomandării CERS/2015/2 .
                           
                           
                              6.   În temeiul evaluării și al proiectului elaborat de echipa de evaluare, Consiliul general ia o decizie asupra proiectului de modificare a Recomandării CERS/2015/2 . Cu excepția cazului în care este convocată o ședință a Consiliului general în conformitate cu regulamentul de procedură al CERS, decizia Consiliului general este luată prin procedură scrisă.”
                           
                        
                     
                  
                        5.
                     
                     
                        Articolul 7 se înlocuiește cu următorul text:
                        
                           „Articolul 7
                           Echipa de evaluare
                           
                              1.   Echipa de evaluare redactează evaluări și proiecte de avize sau de recomandări privind măsurile de politică macroprudențială, aplicarea prin reciprocitate a măsurilor macroprudențiale și ratele AAC ale țărilor terțe. Membrii echipei de evaluare, precum și orice observatori din cadrul acesteia, au un nivel ierarhic suficient de înalt, atât din perspectivă tehnică, cât și din perspectivă politică.
                           
                           
                              2.   Șeful echipei de evaluare este șeful secretariatului CERS sau un supleant desemnat al acestuia. Șeful echipei de evaluare este responsabil de organizarea activității echipei de evaluare, inclusiv de stabilirea agendei de lucru, convocarea de ședinte și stabilirea ordinii de zi pentru dezbatere, și conduce ședințele echipei de evaluare.
                           
                           
                              3.   Echipa de evaluare include:
                              
                                          (a)
                                       
                                       
                                          doi reprezentanți ai secretariatului CERS, inclusiv șeful echipei de evaluare;
                                       
                                    
                                          (b)
                                       
                                       
                                          un reprezentant al funcției de supraveghere a BCE;
                                       
                                    
                                          (c)
                                       
                                       
                                          un reprezentant al funcției macroprudențiale a BCE;
                                       
                                    
                                          (d)
                                       
                                       
                                          un reprezentant al Comisiei Europene;
                                       
                                    
                                          (e)
                                       
                                       
                                          un reprezentant al Autorității Bancare Europene (ABE); și
                                       
                                    
                                          (f)
                                       
                                       
                                          nouă reprezentanți, fiecare reprezentând o autoritate națională diferită din care provin membrii cu drept de vot ai Consiliului general al CERS în temeiul articolului 6 alineatul (1) din Regulamentul (UE) nr. 1092/2010.
                                       
                                    Cei nouă reprezentanți prevăzuți la litera (f) includ cel puțin doi reprezentanți ai autorităților naționale din care a fost ales un membru național al Comitetului director în temeiul articolului 11 alineatul (1) litera (c) din Regulamentul (UE) nr. 1092/2010, precum și un reprezentant al autorității din care a fost desemnat prim-vicepreședintele CERS în temeiul articolului 5 alineatul (2) din Regulamentul (UE) nr. 1092/2010, și un reprezentant al autorității din care a fost desemnat șeful CCT în temeiul articolului 13 alineatul (2) din Regulamentul (UE) nr. 1092/2010 dacă autoritatea respectivă este de tipul celei prevăzute la litera (f) de mai sus.
                           
                           
                              4.   Pe baza nominalizărilor de către autoritățile naționale menționate din rândul cărora sunt selectați membrii Consiliului general cu drept de vot, Consiliul general desemnează cei nouă reprezentanți prevăzuți la alineatul (3), având în vedere nevoia de o reprezentare echilibrată a statelor membre între cele care sunt state membre participante astfel cum sunt definite la articolul 2 alineatul (1) din Regulamentul (UE) nr. 1024/2013 al Consiliului (*1), și cele care nu sunt. Aceștia sunt desemnați pentru aceeași perioadă ca și membrul național respectiv al Comitetului director sau pentru o perioadă de trei ani. Reprezentanții echipei de evaluare de la autoritățile naționale de la care nu au fost selectați membrii naționali ai Comitetului director pot primi un nou mandat.
                           
                           
                              5.   Toți ceilalți membrii ai echipei de evaluare sunt desemnați pentru o perioadă nelimitată.
                           
                           
                              6.   Autoritățile reprezentate în echipa de evaluare pot să își schimbe reprezentanții pe baza experienței necesare și a tipului de evaluare care trebuie realizată de echipa de evaluare în temeiul articolului 1 alineatul (2). Aceste schimbări trebuie să fie aprobate de președintele echipei de evaluare.
                           
                           
                              7.   Observatorii pot solicita să fie invitați să participe la echipa de evaluare pentru a contribui la dezbateri. Observatorii pot cuprinde reprezentanți ai autorităților prevăzute la articolul 6 alineatele (1) și (2) și la articolul 13 alineatul (1) din Regulamentul (UE) nr. 1092/2010. În cazul pregătirii unei recomandări sau a unui aviz în conformitate cu articolul 131 alineatul (5a) și cu articolul 133 alineatele (11) și (12) din Directiva 2013/36/UE și cu articolul 458 alineatul (4) din Regulamentul (UE) nr. 575/2013, reprezentanți din partea Comisiei și a ABE participă în calitate de observatori. În cazul pregătirii unui aviz în conformitate cu articolul 124 alineatul (2) sau cu articolul 164 alineatul (6) din Regulamentul (UE) nr. 575/2013, reprezentanți din partea ABE participă în calitate de observatori. Reprezentanți autorităților relevante din statele terțe în cauză pot fi de asemenea invitați în calitate de observatori, în acest caz fiind supuși obligațiilor de confidențialitate.
                           
                           
                              8.   În cazul în care, în conformitate cu articolul 5 alineatul (2) din Regulamentul (UE) nr. 1024/2013, BCE notifică, în locul unei autorități naționale, o măsură de politică macroprudențială la nivel național, BCE este reprezentată de doi observatori, iar fiecare stat membru interesat este reprezentat de doi observatori.
                           
                           
                              9.   Pentru a evita conflictele de interese în evaluarea măsurilor de politică macroprudențială potrivit articolului 1 alineatul (2) litera (a), statutul de membru al echipei de evaluare încetează temporar, fără ca membrii în cauză să fie înlocuiți, pentru reprezentanții statelor membre sau BCE în toate cazurile în care autoritățile relevante ale statului membru respectiv sau BCE au notificat o măsură de politică macroprudențială, au transmis preocupări semnificative cu privire la măsura de politică macroprudențială sau au solicitat aplicarea prin reciprocitate a unei măsuri de politică macroprudențială care urmează a fi evaluată de echipa de evaluare.
                           
                           
                              10.   Membrii echipei de evaluare pregătesc proiecte de avize sau de recomandări în conformitate cu articolul 4 alineatul (4), cu articolul 5 alineatul (4) și cu articolul 6 alineatul (5) cu privire la care Consiliul general poate vota. Echipa de evaluare tinde către unanimitatea membrilor săi. Atunci când circumstanțele o impun, aceasta poate oferi o opinie majoritară și o opinie minoritară în evaluarea transmisă Consiliului general.
                           
                        
                        
                           (*1)  Regulamentul (UE) nr. 1024/2013 al Consiliului din 15 octombrie 2013 de conferire a unor atribuții specifice Băncii Centrale Europene în ceea ce privește politicile legate de supravegherea prudențială a instituțiilor de credit (JO L 287, 29.10.2013, p. 63).”."
                        
                     
                  
         
            Articolul 2
            Dispoziție tranzitorie
            Reprezentanții desemnați în conformitate cu articolul 7 din Decizia CERS 2015/4 își mențin funcția până la sfârșitul mandatului curent al acestora astfel cum este menționat la articolul 7 alineatul (4) din Decizia CERS/2015/4.
         
         
            Articolul 3
            Intrarea în vigoare
            Prezenta decizie intră în vigoare la 6 august 2021.
         
         
            Adoptată la Frankfurt pe Main, 6 august 2021.
            
               Francesco MAZZAFERRO
               
                  Șeful secretariatului CERS
               
               
                  în numele Consiliului general al CERS
               
            
         
         
            (1)  JO L 331, 15.12.2010, p. 1.
         
            (2)  JO C 58, 24.2.2011, p. 4.
         
            (3)  Decizia CERS/2015/4 a Comitetului european pentru risc sistemic din 16 decembrie 2015 privind un cadru de coordonare pentru notificarea măsurilor naționale de politică macroprudențială de către autoritățile relevante, emiterea de avize și de recomandări de către CERS și de abrogare a Deciziei CERS/2014/2 (JO C 97, 12.3.2016, p. 28).
         
            (4)  Directiva 2013/36/UE a Parlamentului European și a Consiliului din 26 iunie 2013 cu privire la accesul la activitatea instituțiilor de credit și supravegherea prudențială a instituțiilor de credit, de modificare a Directivei 2002/87/CE și de abrogare a Directivelor 2006/48/CE și 2006/49/CE (JO L 176, 27.6.2013, p. 338).
         
            (5)  Regulamentul (UE) nr. 575/2013 al Parlamentului European și al Consiliului din 26 iunie 2013 privind cerințele prudențiale pentru instituțiile de credit și de modificare a Regulamentului (UE) nr. 648/2012 (JO L 176, 27.6.2013, p. 1)
         
            (6)  Regulamentul (UE) 2019/876 al Parlamentului European și al Consiliului din 20 mai 2019 de modificare a Regulamentului (UE) nr. 575/2013 în ceea ce privește indicatorul efectului de levier, indicatorul de finanțare stabilă netă, cerințele privind fondurile proprii și pasivele eligibile, riscul de credit al contrapărții, riscul de piață, expunerile față de contrapărți centrale, expunerile față de organisme de plasament colectiv, expunerile mari și cerințele referitoare la raportare și la publicarea informațiilor, și a Regulamentului (UE) nr. 648/2012 (JO L 150, 7.6.2019, p. 1).
         
            (7)  Directiva (UE) 2019/878 a Parlamentului European și a Consiliului din 20 mai 2019 de modificare a Directivei 2013/36/UE în ceea ce privește entitățile exceptate, societățile financiare holding, societățile financiare holding mixte, remunerarea, măsurile și competențele de supraveghere și măsurile de conservare a capitalului (JO L 150, 7.6.2019, p. 253).
         
            (8)  Regulamentul (UE) 2019/2176 al Parlamentului European și al Consiliului din 18 decembrie 2019 de modificare a Regulamentului (UE) nr.1092/2010 privind supravegherea macroprudențială la nivelul Uniunii Europene a sistemului financiar și de înființare a unui Comitet european pentru risc sistemic (JO L 334, 27.12.2019, p. 146).